Αναβάθμιση της σχολικής τάξης στο πλαίσιο της προσέγγισης ολικής ποιότητας στην εκπαίδευση: αλλαγή του χώρου και ατομική αλλαγή
Creators: name: Πολυζοπούλου, Αθανασία Γεωργίου
Publisher: name: Aristotle University of Thessaloniki
Year: 2017
Subjects: Σχολικός χώρος
Εκπαιδευτική καινοτομία
Ατομική αλλαγή
School space
Educational innovation
Individual change

description: Τα παιδιά, ήδη από τη νηπιακή ηλικία, καλούνται να αφήνουν το οικογενειακό τους περιβάλλον και να περνούν ένα σημαντικό χρονικό διάστημα της καθημερινότητάς τους στο σχολείο. Ο σχολικός χώρος γίνεται γι’ αυτά το δεύτερο σπίτι τους, καθώς, εκτός από την πνευματική καλλιέργεια και την ανάπτυξη του γνωστικού τους επιπέδου, αποτελεί πεδίο επικοινωνίας κι αλληλεπιδράσεων, συμβάλλοντας έτσι στην κοινωνικοποίηση και την ομαλή τους ανάπτυξη. Με βάση αυτή τη διαπίστωση, το θεωρητικό της μέρος της παρούσας εργασίας πραγματεύεται τις σύγχρονες τάσεις για την αξιοποίηση του σχολικού χώρου ως πεδίου αγωγής. Συγκεκριμένα, αναλύεται η υλική και ανθρωποκεντρική προσέγγιση του χώρου γενικότερα και του σχολικού περιβάλλοντος ειδικότερα, επικεντρώνοντας κυρίως το ενδιαφέρον στο σύστημα της σχολικής τάξης. Στη συνέχεια, αναφέρονται οι σύγχρονες τάσεις που επικρατούν στην οργάνωση της τελευταίας, καθώς και τα βασικά χαρακτηριστικά που συνθέτουν ένα καινοτόμο παιδαγωγικό πλαίσιο, ικανό να υποστηρίξει την εισαγωγή νέων δεδομένων στη διδασκαλία και τη μάθηση, καθώς και στις μορφές επικοινωνίας και αλληλεπίδρασης. Τέλος, περιγράφεται η αλληλένδετη σχέση της συνεργατικής μάθησης με την οργάνωση της σχολικής αίθουσας και η ανάδειξη αυτής της σύνδεσης ως καινοτόμο στοιχείο για το ελληνικό σχολείο. Στο ερευνητικό μέρος επιχειρείται η αναμόρφωση μιας παραδοσιακής σχολικής τάξης σε ένα σύγχρονο και καινοτόμο μαθησιακό περιβάλλον. Συγκεκριμένα, διερευνάται ο τρόπος με τον οποίο η αναδιάταξη του χώρου της αίθουσας αποτελεί μια καινοτομία, τον καθιστά ένα πεδίο αγωγής κι εκπαίδευσης, ικανό να υποστηρίξει της εισαγωγή αλλαγών σε διδακτικό και ψυχοκοινωνικό επίπεδο. Σύμφωνα με τα αποτελέσματα που προέκυψαν από την αντίστοιχη έρευνα, η παραπάνω αλλαγή επέφερε σημαντική βελτίωση τόσο στις επιδόσεις των μαθητών και των μαθητριών, όσο και στις μεταξύ τους σχέσεις. Στο τελευταίο κεφάλαιο διατυπώνονται ορισμένα συμπεράσματα, τα οποία προέκυψαν από την ανάλυση των δεδομένων της έρευνας και αποτελούν απαντήσεις στα ερευνητικά ερωτήματα. Τέλος, ακολουθεί το παράρτημα, στο οποίο περιλαμβάνονται φωτογραφίες, τα ερευνητικά εργαλεία, καθώς και το υλικό που χρησιμοποιήθηκε στην τάξη
description: Children, since their early childhood, are asked to leave their family environment and spend a significant amount of time of their everyday life at school. The school space becomes their second home as, besides their intellectual cultivation and the development of their cognitive level, it is a field of communication and interaction, contributing to their socialization and normal development. Based on this fact, the theoretical part of this work deals with the modern tendencies of the use of the school space as a field of education. The physical and the anthropocentric approach of space in general and the school environment in particular are analyzed, mainly focusing on the school classroom system. Furthermore, the new trends in the organization of the latter, as well as the basic features that constitute an innovative pedagogical framework, able to support the introduction of new data in teaching and learning but also in the forms of communication and interaction, are mentioned. Finally, the interrelated relationship of collaborative learning with the classroom organization and the emergence of this connection as an innovative element for the Greek school are described. In the research part, a renovation of a traditional classroom into a modern and innovative learning environment is attempted. In fact, the way in which the reorganization of the classroom is considered to be an innovation, makes the first one a field of education and training, capable of supporting the introduction of change on a teaching and psychosocial level. According to the results of the research, this kind of change has led to a significant improvement both in the students’ performance, as well as in their relationships. The final chapter outlines some conclusions that emerged from the analysis of the research data and answers to the research questions. Finally, the appendix includes photographs, the research tools and the material used in the classroom